Document ID: 32007D0846

ODLOČBA KOMISIJE
z dne 6. decembra 2007
o določitvi vzorca za sezname subjektov, ki so jih države članice odobrile skladno z različnimi predpisi veterinarske zakonodaje Skupnosti in pravili glede pošiljanja teh seznamov Komisiji
(notificirano pod dokumentarno številko C(2007) 5882)
(Kodificirana različica)
(Besedilo velja za EGP)
(2007/846/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1) in zlasti člena 11(6) Direktive,
ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst govedi (2) in zlasti člena 5(2) Direktive,
ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (3) in zlasti člena 5(3) Direktive,
ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (4) in zlasti člena 7 Direktive,
ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev (5) in zlasti člena 5(3) Direktive,
ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (6) in zlasti člena 8a(6) Direktive,
ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (7), in zlasti člena 17(3)(c) in četrte alinee člena 18(1) Direktive,
ob upoštevanju naslednjega:
(1)
Odločba Komisije 2001/106/ES z dne 24. januarja 2001 o določitvi vzorca za sezname subjektov, ki so jih države članice odobrile skladno z različnimi predpisi veterinarske zakonodaje Skupnosti in pravili glede pošiljanja teh seznamov Komisiji (8) je bila večkrat bistveno spremenjena (9). Zaradi jasnosti in racionalnosti bi bilo treba navedeno odločbo kodificirati.
(2)
Trgovanje z govedom, prašiči, ovcami, kozami in kopitarji znotraj Skupnosti je dovoljeno iz zbirnih centrov, ki jih odobrijo pristojni organi države članice, kjer se nahajajo.
(3)
Trgovanje s semenom domačega goveda in prašičev znotraj Skupnosti je dovoljeno iz središč, ki jih odobrijo pristojni organi države članice, kjer se nahajajo.
(4)
Trgovanje z zarodki in jajčnimi celicami živali iz vrst domačega goveda znotraj Skupnosti je dovoljeno, če so jih zbrale, pripravile in shranile skupine za zbiranje, pridobivanje in presajanje zarodkov, ki jih odobrijo pristojni organi države članice, kjer delujejo.
(5)
Vsaka država članica naj Komisiji in drugim državam članicam pošlje sezname zbirnih središč, osemenjevalnih središč ter skupin za zbiranje, pridobivanje in presajanje zarodkov, ki jih je odobrila na svojem ozemlju.
(6)
Treba je uskladiti vzorec navedenih seznamov in način njihovega posredovanja, da se Skupnosti omogoči enostaven dostop do dopolnjenih seznamov.
(7)
Prikladno in primerno je uporabiti ta usklajeni vzorec za odobrene karantenske zmogljivosti ali središča za uvožene ptice, ki ne spadajo med perutnino.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Seznami subjektov iz Priloge I se Komisiji posredujejo v formatu Word ali Excel v naslednji elektronski poštni nabiralnik: Inforvet@ec.europa.eu
Seznami se sestavijo v skladu z vzorci formatov iz Priloge II.
Komisija obvesti države članice v okviru Stalnega odbora za prehranjevalno verigo in zdravje živali o kakršni koli spremembi formata ali namembnosti.
Člen 2
Odločba 2001/106/ES se razveljavi.
Sklici na razveljavljeno odločbo se upoštevajo kot sklici na to odločbo in se berejo v skladu s korelacijsko tabelo v Prilogi IV.
Člen 3
Ta odločba je naslovljena na države članice.
V Bruslju, 6. decembra 2007

Labels: 12
3
15
6